ការសម្ភាសរបស់ សន ឆុន

ក៖ អ្នកសម្ភាស កុយ សុភី ខ៖ អ្នកត្រូវបានគេសម្ភាស សន ឆុន

 ការសង្ខេបប្រវត្តិរបស់ សន ឆុន

*ការសម្ភាសនៅឆ្នាំ២០១៨ លោកតាមានអាយុ៧០ឆ្នាំ កើតនៅឆ្នាំ១៩៤៦ នៅភូមិព្រែកអណ្តូង ឃុំព្រែកក្របៅ ស្រុកកងមាស ខេត្តកំពង់ចាម។ លោកតាមានបងប្អូនបង្កើត៩នាក់ដោយកាលនោះឪពុកម្តាយលោកតាបានរៀបការដោយសារមានជាប់សាច់ឈាមគ្នាដែរ។ ជីវិតរបស់លោកតានិងក្រុមគ្រួសារជួបការលំបាកនៅសម័យនោះ ព្រោះឆ្លងកាត់សម័យការលំបាក ដែលកម្ពុជាធ្លាប់ឆ្លងកាត់ តាំងពីសម័យសៀមលុកលុយ ហើយចូលមកបារាំង ហើយលន់ណល់ និងមកដល់ប៉ុលពត នៅក្នុងសម័យនេះផងដែរ ប៉ុលពតបានចាប់គូអោយលោកតារៀបការ បានកូន៣នាក់ តែក្រោយគាត់បានស្លាប់នៅក្នុងសម័យនោះទាំងអស់ ក្រោយពីដាច់ប៉ុលពតលោកតាបានរៀបការប្រពន្ធក្រោយ១ទៀត បានកូន១នាក់ រហូតមកដល់ឥឡូវលោកតាមានវ័យចាស់បាត់។​*

ក៖ ជាដំបូងខ្ញុំសូមជម្រាបរលឹកតា តើសព្វថ្ងៃតាសុខសប្បាយទេតា?

ខ៖ សុខសប្បាយទេចៅ!

ក៖ចាស!ៗ ខ្ញុំឈ្មោះកុយសុភី បានមកធ្វើការសម្ភាសនៅឆ្នាំចរ សំរិទ្ធស័ក ពុទ្ធសរាជ ២៥៦២ ខែមគិសិ ៧កើត ត្រូវនឹងថ្ងៃសុក្រ ទី១៤ ខែ ធ្នូ ឆ្នាំ២០១៨! នាមត្រកូលនិងនាមខ្លួនរបស់តាឈ្មោះអ្វី?

ខ៖ សន ឆុន

ក៖ ចាសឈ្មោះហ្នឹងអ្នកណាជាអ្នកដាក់អោយតា?

ខ៖ ឪពុកម្តាយដាក់មកចឹង!

ក៖ ចាសឈ្មោះ សនឆុន ហ្នឹងមានអត្តន័យយ៉ាងម៉េច?

ខ៖ មិនដឹងថាមានអត្តន័យយ៉ាងម៉េចបើសិនជាអត់បានដឹងនោះផង។

ក៖ ចាស! អឺ តាមានឈ្មោះហៅក្រៅ១ទៀតដែស?

ខ៖ អត់មានផងអឺកាលនៅប៉ុលពតដូរដែរ!

ក៖ដូរ តើមូលហេតុអ្វីបានដូរ?

ខ៖ ព្រោះកាលនុងវាមានរឿង!

ក៖ ចាសដូរ!

ខ៖ បាទ វាមានរឿងរត់ពីហ្នឹងទៅ កុំអោយគេរកឈ្មោះហ្នឹងឃើញ!

ក៖ ចឹង ដូរឈ្មោះថាម៉េចតា?

ខ៖ ឈ្មោះថៃ!

ក៖ ឈ្មោះថៃវិញ!

ខ៖ បាទ!

ក៖ ចាស!តែមកដល់ពេលបច្ចុប្បន្នវិញឈ្មោះតា?

ខ៖ ដ៏ដែរហ្នឹង!

ក៖ ចាសចឹងដាក់ឈ្មោះដ៏ដែរវិញចឹងហេសតា?

ខ៖ បាទ!

ក៖ ចាសៗ ថ្ងៃខែឆ្នាំកំណើតតាកើតនៅ?

ខ៖ ថ្ងៃខែឆ្នាំ បើដឹងតែ១៩៤៦!

ក៖ ចាស!ឥឡូវអាយុប៉ុន្នានហើយតា?

ខ៖ ៧០ជាង

ក៖ ៧០ជាងកាលនុងតា កើតនៅឆ្នាំខ្មែរតើឆ្នាំអ្វី?

ខ៖ ឆ្នាំវក

ក៖ ៧០ជាងហើយណាតា?

ខ៖ ៧៦!

ក៖ ៧៦ តើទីកន្លែងរបស់តាកើត តើនៅក្នុងភូមិឃុំស្រុកខេត្តណា?

ខ៖ ភូមិស្រុកហ្នឹង កើតនៅត្រង់ហ្នឹង!

ក៖ ចាសៗ តាប្រាប់ទៅ ថាកើតនៅក្នុងភូមិ?

ខ៖ នៅភូមិព្រែកអណ្តូង ឃុំព្រែកក្របៅ ស្រុកកងមាស ខេត្តកំពង់ចាម!

ក៖ ចាសៗតា! នាមត្រកូលនិងនាមឈ្មោះឪពុកតាតើមានឈ្មោះអ្វី?

ខ៖ ឪពុកខ្ញុំឈ្មោះ នៅសន ! ឪពុកគាត់ជីតាខ្ញុំឈ្មោះ​នៅ គាត់មានបងប្អូន៩នាក់។

ក៖ ចាស! សព្វថ្ងៃគាត់នៅរស់ហ៎តា?

ខ៖ សព្វថ្ងៃគាត់ខូចហើយ!

ក៖ តើគាត់ស្លាប់នុងនៅអាយុប៉ុន្នានដែរ?

ខ៖ គាត់ស្លាប់នៅអាយុ៩១

ក៖ អូ! អាយុវែងណាស់ តើគាត់ស្លាប់ដោយសារជំងឺហ៎តា?

ខ៖ អាហ្នឹងរោគាព្យាធិ ចាស់ជរា យើងកុំគិត បើសិនជាម្តាយខ្ញុំគាត់ខូចតាំងពី

ក៖ តាចាំអាលសិន តើអត្តចរិតរបស់គាត់យ៉ាងម៉េចដែរលោកតា?

ខ៖ អត្តចរិតរបស់គាត់ស្លូតបូត រកស៊ីធ្វើស្រែចំការ ធម្មតា!

ក៖ ចាស!គាត់កើតនៅក្នុងភូមិឯណាដែរតា?

ខ៖​គាត់កើតនៅក្នុងភូមិ ដូង ឃុំត្រពាំងព្រះ ស្រុកព្រៃឈរ ខេត្តកំពង់ចាម

ក៖ តើគាត់មានបងប្អូនចំនួន?

ខ៖​៩នាក់

ក៖ ចាសចឹងចូលតារាប់ឈ្មោះបងប្អូនទី១?

ខ៖ ទី១ឈ្មោះនៅជា

ក៖ ចាសភេទ?

ខ៖ ភេទប្រុស

ក៖ ចាសប្អូនទី២?

ខ៖ នៅជឹម ភេទប្រុស

ក៖ ចាទី៣?

ខ៖ ទី៣ នៅប្រាក់ ភេទស្រី

ក៖ ចាសទី៤?

ខ៖ទី៤នៅអែម ភេទស្រី

ក៖ ចាស! ទី៥?

ខ៖ ទី៥នៅជិនភេទស្រី

ក៖ ទី៦?

ខ៖ ទី៦ នែកនៅសុខ អូភ្លេច១ ភ្លេចនៅរស់១

ក៖ ចាសនុងទីប៉ុន្នានដែរតា?

ខ៖ ទី២! ជាហើយរស់ រួចបាន ជឹម

ក៖ ចាស

ខ៖ ជឹបរួចប្រាក់ រួចអែម ហើយជិម ហើយសុខ រួចសន ហើយស ក្រោយ ៩

ក៖ ចាស៩នាក់ហ្នឹង

ខ៖ បាទ!

ក៖ ចាស

ខ៖ បន្ទាប់ពៅហើយគាត់នុង

ក៖ ចាសនាមឈ្មោះ ខាងម្តាយតាតើឈ្មោះអ្វី?

ខ៖ ម្តាយខ្ញុំឈ្មោះ ទូចអៀម

ក៖ ចាសសព្វថ្ងៃគាត់នៅរស់ដែរទេ?

ខ៖ អត់ទេ គាត់ខូចតាំងពីឆ្នាំ៧៦

ក៖ ចឹងនេះហើយ គាត់ចូលនៅក្នុងរបបប្រល័យពូជសាសនាហើយនៅឆ្នាំ៧៦?

ខ៖ បាទហ្នឹងហើយ៧៦គាត់ខូច

ក៖ ប៉ុន្តែគាត់ខូចដោយជំងឺនោះទេនេសតា?

ខ៖ ហ្នឹងហើយគាត់ខូចដោយសារតែជំងឺនោះទេ អត់មានប៉ុលពតយកទៅវ៉ៃចោលទេ។

ក៖ ចាសហើយចុះអត្តចរិតរបស់គាត់យ៉ាងម៉េចដែរ?

ខ៖ អត្តចរិតរបស់គាត់ស្លូតបូតជាធម្មតា រកស៊ីធ្វើស្រែចំការជាធម្មតា ចិញ្ចឹមកូនចៅ អោយលុយ រួចអោយរៀនសូត្រ នេះទីផ្ទះគាត់ហើយហ្នឹង។

ក៖ ចាស តើគាត់កើតនៅក្នុងភូមិហ្នឹងដែរណ៎?

ខ៖ហ្នឹងហើយគាត់កើតនៅក្នុងភូមិហ្នឹង

ក៖ ចាស! តើគាត់ដឹងថាគាត់កើតនៅក្នុងភូមិព្រែកអណ្តូងហ្នឹង តែឪពុករបស់តានៅឯណ៎ខាងភូមិដូងចឹងហេសតា?

ខ៖ ហ្នឹងហើយភូមិដូង!

ក៖ ចឹងតើមូលហេតុអ្វីបានជាតា ឪពុកនៅឯនោះឆ្ងាយដែរបានមកឃើញយាយនៅនេះ គាត់មានដែរបាននិយាយដំណាលប្រាប់តាហេសពីជីវៈប្រវត្តិគ្រួសារ?

ខ៖ គាត់ថាត្រូវជាប់ជាសាច់ឈាមអីបន្តិចបន្តួចដែរ បានមកឃើញ

ក៖ អូ ជាប់សាច់ឈាមតាណ៎!ចឹងហ៎

ខ៖ ចឹងបានអាចមកឃើញគ្នាចឹងទៅ ក៏បានមកស្តីដណ្តឹងគ្នាចឹងទៅ

ក៖ ចាស! អឺ ត្រកូលបងប្អូនខាងម្តាយរបស់តាតើមានគ្នាចំនួនប៉ុន្នាននាក់?

ខ៖ មាន៥នាក់

ក៖ មាន៥នាក់ បងទី១ឈ្មោះ?

ខ៖ ឈ្មោះ ទូចសុខ

ក៖ បងប្អូនគាត់ទី២?

ខ៖ ឈ្មោះ ទូចសិន

ក៖ បងប្អូនគាត់ទី៣?

ខ៖ ឈ្មោះ ទូចអៀប ហ្នឹងម្តាយខ្ញុំហ្នឹងហើយ រួចបានទូចលឹម

ក៖ ទី៤

ខ៖ ទូចសឹម

ក៖ ទី៥

ខ៖ បាទតែប៉ុន្នានអស់ហើយបងប្អូនរបស់គាត់

ក៖ ចាស! អឺ តើតាមានបងប្អូនចំនួនប៉ុន្នាននាក់ដែរ?

ខ៖ មើលសព្វថ្ងៃវា

ក៖ រាប់ទាំងអស់!

ខ៖ ទាំងងាប់ទាំងអីហ៎?

ក៖ ចាសទាំងអស់ បើស្លាប់ថាស្លាប់!ចាសបងទី១?

ខ៖ បងទី១ឈ្មោះ សន ផន

ក៖ ភេទ?

ខ៖ ភេទស្រី

ក៖ ចាទី២?

ខ៖ ខ្ញុំហ្នឹងហើយ! ហ្នឹងតែម្តង

ក៖ ចាសទី៣?

ខ៖ ទី៣សនឆៃ

ក៖ ភេទ?

ខ៖ ភេទប្រុស

ក៖ ទី៤?

ខ៖ ទី៤ សន វ៉េត

ក៖ ភេទ?

ខ៖ ស្រី

ក៖ ចាសទី៥?

ខ៖ ទី៥សន រ៉េត ភេទស្រី

ក៖ ចាសទី៦?

ខ៖ សន យ៉េត

ក៖ ភេទ?

ខ៖ ភេទស្រី

ក៖ ចឹងអស់ហើយតានេស?

ខ៖ អស់ហើយ

ក៖ ចាស! តាបានរៀបអាពាហ៏ពិពាហ៏នៅក្នុងឆ្នាំណាដែរ?

ខ៖ ឆ្នាំ១៩៦៤!

ក៖ កាលនុងគេហៅនៅក្នុងសង្គមអ្វីដែរតា?

ខ៖ សង្គមរាស្ត្រជានិយម

ក៖ ចាសកាលនុងតាចាំបានដេសតាចឹងបានបង្គាប់ ដូចថាខាងប្រពន្ធតាបានបង្គាប់ប៉ុន្នានដែរ?

ខ៖ កាលនុង៤០០០

ក៖ចឹងតាជូនជំនួនគេ៤០០០?

ខ៖ បាទ!

ក៖ ៤០០០លុយជំនាន់នុងប៉ុន្នានតំលឹង?

ខ៖ អឺយ!ជាង១តំលឹង តាំងពី១តំលឺង២៨០០

ក៖ ចាសចឹងការរៀបអាពាហ៏ពិពាហ៏ការនុងរៀបតុអីចឹងហេស?

ខ៖ មានតុហើយ

ក៖ ចឹងមានតុហើយចឹងហេសតានេស?

ខ៖ ហ្នឹងហើយ

ក៖ ចឹងបានប៉ុន្នានតុដែរកាលនុង?

ខ៖ កាលនុងបាន៥០តុ ខាងខ្ញុំបានបាន១៥ ខាងស្រីនោះជាង៣០ បើសិនជាយើងទៅរៀបនៅខេត្តគេនោះទេ នៅស្រុកគេនុងតែម្តង

ក៖ ចា

ខ៖ នៅពង្ង ស្រុកបារ៉ាយ ខេត្តកំពង់ធំ

ក៖ ចាស!ហឹម តាបានរៀបចឹងនៅក្នុងសង្គម កាលតាបានរៀបអាពាហ៏ពិពាហ៏នៅកាលនុងបានប៉ុន្នានឆ្នាំដែរតា?

ខ៖ អាយុ២៤កាលនុង

ក៖ ចឹង២៤នេស តាបានចូលសិក្សា នៅបញ្ចប់ត្រឹមថ្នាក់ទីប៉ុន្នានដែរ?

ខ៖ បញ្ចប់ត្រឹមថ្នាក់ទី៦នោះទេ ខ្ញុំហើយក៏ឈឺទៅ

ក៖ អូចឹងតិចដែរ តើមូលហេតុអ្វីបានតាប្រញឹបបញ្ចប់ការសិក្សា?

ខ៖ វាឈឺនៅកាលនុង

ក៖ អូ!

ខ៖ ឈឺតើ! កាលនុងប្រឡងចេញទៅនៅអនុវិទ្យាល័យហើយឈឺទៅ ឈឺឡើងរាប់ឆ្នាំ

ក៖ ហឹមឈឺជំងឺអីគេដែលកាលនុងតា?

ខ៖ ឈឺស្ពឹកដៃ ស្ពឹកជើងយ៉ាងម៉េចនោះទេ

ក៖អូ!

ខ៖ ដើរទៅដួលដើមដូងនៅខាងក្រោយ!

ក៖ ហឹម

ខ៖ ហើយទៅឆ្នាំនុងទឹកធំណាស់ណា

ក៖ហើយចឹងតាអត់ចេះភាសាបរទេសអីនោះទេតា?

ខ៖ អត់ទេ!

ក៖ ចុះភាសាចិនអីតាចេះនិយាយ?

ខ៖ អត់ចេះនោះទេ

ក៖ អត់ចេះដែរ!

ខ៖ ហាសៗ

ក៖ តាកាន់សាសនាអ្វី?

ខ៖ ខ្ញុំនិយាយអោយដល់សាសនាព្រះពុទ្ធ

ក៖ តើតាមានមុខរបរអ្វីដែរ តែតានៅជាមួយនឹងឪពុកម្តាយណ៎

ខ៖ បាទ! រួចដល់ពេលជាទៅ ក៏រកប្រពន្ធរកកូនអោយទៅឈប់រៀន

ក៖ចាស!

ខ៖បង់លុយសាលាគេអស់ហើយតើ!

ក៖ ចឹងអឺ ប្រពន្ធតាមានឈ្មោះអ្វី?

ខ៖ ឈ្មោះជាសារឿន

ក៖ ថ្ងៃខែឆ្នាំកំណើតគាត់?

ខ៖ ឆ្នាំកំណើតអត់សូវចាំនោះទេ ដឹងថាប្អូនខ្ញុំ៤ឆ្នាំនោះទេ

ក៖ ឆ្នាំខ្មែរក៏មិនដឹងថាកើតនៅឆ្នាំអីដែរចឹង?

ខ៖ ឆ្នាំជូត!

ក៖ ឆ្នាំជូតចឹង ចាសហើយគាត់បានចូលសិក្សានៅថ្នាក់ទីប៉ុន្នានដែរ?

ខ៖ កាលនុងកូនស្រីគេមិនសូវជាអោយរៀនប៉ុន្នាននោះទេកាលនុង ត្រឹមតែថ្នាក់ទី៣និងទី៤នុងគេអោយឈប់ហើយ!

ក៖ ចឹងគាត់កាន់ ដូចជាគាត់ក៏អត់មានមុខរបរធ្វើអ្វីដែរនេសតានេស?

ខ៖ អត់មានធ្វើអ្វីនោះទេ

ក៖ ចឹងអត្តចរិតរបស់គាត់យ៉ាងម៉េចដែរតា?

ខ៖​ស្លូតបូត!

ក៖ ទីកន្លែងកំណើតរបស់គាត់កើតនៅក្នុងភូមិ?

ខ៖ ពង្ងរ ឃុំពង្ងរ ស្រុកបារាយ ខេត្តកំពង់ធំ!

ក៖ ចាស! តើតាមូលហេតុអ្វីបានតាទៅដណ្តឹងគាត់នៅដល់ហ្នឹងឃើញគាត់ឆ្ងាយ?

ខ៖ ម្តាយរបស់ខ្ញុំគាត់រកស៊ីយកថ្នាំយកអីទៅលក់ដូរនៅឯនុង ហើយក៏បានឃើញរាប់អានគ្នាចឹងទៅក៏

ក៖ ចាសចឹងណ៎តានេស?

ខ៖ បាទ!ហឹស គាត់ឃើញចឹងទៅគាត់ពេញចិត្តពេញអីចឹងទៅ ខ្ញុំមិនដឹងថាពេញចិត្តយ៉ាងម៉េចផង!

ក៖ ក្មេងកាលពីដើមតែម្តាយ

ខ៖ តែម្តាយឪពុកនាំទៅដើរនៅខាងហ្នឹងហើយ! គ្មានចេះថា ហើយដល់ពេលគេនោះក៏ចឹងដែរ គេក៏មិនដែលដូចថាឃើញខ្ញុំដែរ តែថាម្តាយឪគេថាអោយ

ក៖ ចឹងឃើញនៅថ្ងៃការនុងតែម្តងហេសតា?

ខ៖ ឃើញនៅថ្ងៃការ!

ក៖ អូ

ខ៖ ហាសៗ

ក៖តើបងប្អូនគាត់បង្កើតខាងឪពុកតាមានប៉ុន្នាននាក់?

ខ៖ មាន៣នាក់

ក៖ ចឹងចុះបងទី១មានឈ្មោះអ្វី?

ខ៖ ឈ្មោះ ជាអឿង

ក៖ ភេទ?

ខ៖ ភេទប្រុស

ក៖ ចាហើយចុះប្អូនទី២?

ខ៖ ប្អូនអាហ្នឹងទី៣ហើយវានៅកណ្តាលគេ

ក៖ ចឹងហ៎ចាសៗ

ខ៖ ទី៣នោះ! ជាអឿន ជាអឿង ជាអឿន

ក៖ ចាសអូ ! សព្វថ្ងៃតាមានកូនប៉ុន្នាននាក់?

ខ៖ ខ្ញុំរាល់ថ្ងៃហ្នឹងមានកូននៅសល់តែ១នោះទេ សព្វថ្ងៃហ្នឹងហ៎

ក៖ រាប់ទាំងអស់មក?

ខ៖ កូនទាំងអស់ហ្នឹង ប្រពន្ធវា២នាក់ហើយ! ប្រពន្ធវា៣ហើយ!

ក៖ ចាស

ខ៖ គ្រាន់តែថាវាអត់មានកូននោះទេ

ក៖ ចាស

ខ៖ កាលពីប្រពន្ធទី១គឺស្លាប់នៅក្នុងភ្នុកភ្លើងសង្គ្រាមទៅ

ក៖ ចាស

ខ៖ កូន៣

ក៖ ចាស

ខ៖ ទៅទាំងម្តាយក្មេក ទៅទាំងកូន កូនមី១នោះវាឈឺងាប់នោះទេ

ក៖ ចឹងកូនទី១តាឈ្មោះអ្វី?

ខ៖ កូនទី១ឈ្មោះ ដែលបានដាក់នាមត្រកូលរបស់ខ្ញុំ គឺឆុន ឈឹម

ក៖ ភេទ?

ខ៖ ភេទស្រី

ក៖​គាត់មានគូស្រករឬនៅ?

ខ៖ ហែស! អាហ្នឹងវាមិនទាន់មាននោះទេ វាស្លាប់តាំងពីនៅតូចៗ នៅពេលស្រុកសង្គ្រាមទៅហ៎

ក៖ ចឹងចាស

ខ៖ បាទ

ក៖ ហើយដល់ពេលកូនទី២?

ខ៖ ដល់ពេលកូនទី២ ឆុន ហៀង

ក៖ ភេទ?

ខ៖ ភេទស្រី!កូនទី៣ ឆុន គឹម ឆេង ភេទប្រុស

ក៖ ចាស

ខ៖ រួចបានតែ៣ហ្នឹងទៅក៏ស្លាប់ទៅ ត្រូវគ្រាប់ផ្លោង វាចូលមកក៏ស្លាប់ទៅ

ក៖ ចឹងស្លាប់អស់ហើយតា?

ខ៖ ស្លាប់អស់ហើយ!

ក៖ចឹងអត់មានកូន១នោះទេសព្វថ្ងៃហ្នឹង?

ខ៖ នៅ! នៅចាំមើលខ្ញុំរាប់ទៀត

ក៖ ចាស

ខ៖ ដល់ចឹងទៅ ក៏ខ្ញុំនេះធ្វើទាហានលន់ណល់ទៀតហើយ

ក៖ ចាសៗចឹងតាចូលនិយាយអំពី

ខ៖ អឺ ដល់ពេលកូនៗងាប់អស់ហើយ មកស្រុកនេះក៏មកវាមិនរួច វាខាន់អស់ហើយ ហែសគិតថាធ្វើជាទាហានទៅ ចឹងធ្វើទាហាន ។

ក៖ហឹមចាស

ខ៖ ដល់ពេលធ្វើទាហានលន់ណល់

ក៖ កាលតាចាំទេកាលចូលធ្វើជាទាហានលន់ណល់នៅក្នុងឆ្នាំណា?

ខ៖ នៅឆ្នាំ១៩៧១

ក៖ ៧១

ខ៖ បាទ

ក៖ ចាសចឹងធ្វើនៅឆ្នាំ១៩៧១ហ្នឹងតើមានធ្វើទៅយ៉ាងម៉េចដែរនៅក្នុងរបបនុងតា?

ខ៖ របបនុងមានធ្វើទៅមានអី

ក៖ កាលនុងធ្វើជាទាហានធ្វើអីនុង អឺច្បាប់ទាហានវិន័យអីយ៉ាងម៉េចដែរតា?

ខ៖ វិន័យវាតឹង

ក៖ តឹង យ៉ាងម៉េចដែរតា?

ខ៖ វាថាមេតែដាក់នៅកន្លែងណាហើយនៅកន្លែងហ្នឹងហើយ អត់មានថាឆ្វេតឆ្វាតនោះទេ គឺថាទាហានកាលនុងវាមានម៉ាយ៉េអីវានៅហើយណា

ក៖ ម៉ាយ៉េនុងយ៉ាងម៉េច

ខ៖ អាហ្នឹងកន្លែងដេក

ក៖ ចឹងហេស

ខ៖ បាទ

ក៖ ដល់ពេលគេអោយមានកន្លែងរៀបចំដូចថាមានបន្ទប់ដេក ស្នាក់នៅអីគួរសមហើយ ការពិសារបាយអីយ៉ាងម៉េចដែរ?

ខ៖ ការហូបបាយអីនុងធម្មតាទៅស្រាចតែយើងទៅ ប្រាក់ខែមានហើយយើងចង់ហូបអីក៏ហូបនុងទៅ

ក៖ អូ!ចឹង កាលនុងតាបានប្រាក់ខែបានប៉ុន្នានដែរតា?

ខ៖ បានប្រាក់ខែជាង១០០០០ដែរ ក៏ប៉ុន្តែកាលនុងលុយយើងរាងថោកបន្តិចហើយ

ក៖ ចឹងចាស!ចឹងផ្គត់ផ្គង់ដោះស្រាយខ្លួនឯង

ខ៖ ផ្គត់ផ្គង់ដោះស្រាយខ្លួនឯងរួច

ក៖ ចឹងហេសតា?

ខ៖បាទ!

ក៖ ចាស

ខ៖ដោះស្រាយអត់មានភ័យនោះទេ កុំអោយតែយើងលេងល្បែងអីចឹងទៅវាខ្វះខាតហើយបើសិនជាយើងមិនលេងអីនោះទេ គ្រាន់តែម៉ាហូបចុក

ក៖ ចឹងយ៉ាងម៉េចទៀតទៅតានិយាយប្រវត្តិតទៅទៀត

ខ៖ ដល់ពេលដាច់លន់ណល់បានច្បាំងចាញ់គេដាច់បានមកស្រុកហ្នឹង!

ក៖ ហឹម

ខ៖ នេះមកតែម្នាក់ឯងនោះទេណា មកគេហៅខ្ញុំយកទៅវត្តព្រែក ដល់ពេលហៅខ្ញុំយកទៅវត្តព្រែក មានបងថ្លៃជីដូន១ បងថ្លៃអីគេនៅពីខាងលើចឹងនុង គេថាអោយខ្ញុំគិតគូដូកន្លែងទៅ ខំងាប់ហើយ

ក៖ ចា

ខ៖ បាទយកទៅ​យកទៅវត្តព្រែកហើយ គឺគេសម្លាប់ហើយ កាលនុងគេសម្លាប់នៅវត្តព្រែកនេះច្រើនណាស់ណា

ក៖ ចាស

ខ៖ហើយដល់ពេលខ្ញុំនេះទៅ គឺរត់ទៅចំការលើនេះទៅ បានទៅប្តូរឈ្មោះអីទៅ

ក៖ ចាសៗ

ខ៖ ប្តូរឈ្មោះទៅនុងក៏រៀបបានកូន១

ក៖ អូក៏តាមើលឃើញគេចឹងទៅ ចូលស្តីដណ្តឹងគេអោយបានកូន១ទៀតឈ្មោះអី?

ខ៖ អឺ កាលនុងគ្មានបានទៅចូលដណ្តឹងអីនោះទេ បើសិនជាអង្គការគេចាប់ផ្គុំចាប់រៀបតែម្តង ហាសៗ អ្នករៀបការនៅប៉ុលពត

ក៖ ចាសពេលនុងគេថារៀបអោយការប៉ុន្នានគូនោះតា?

ខ៖ ហឹមរៀបការទាំងគូ

ក៖ កាលជំនាន់តា៥០គូហ៎?

ខ៖ បាទ

ក៖ អូ

ខ៖ ហ្នឹងហើយ បានកូន១

ក៖ ចាស

ខ៖ ហើយពេលដាច់ប៉ុលពតនុងទៀតទៅក៏វាមានរឿងវាមិនសូវជាស៊ីស្របគ្នាហ្នឹង ក៏បែកទៅ វានៅចំងាយនោះដែរ

ក៖ ចាស!ហើយកូននោះឈ្មោះអ្វីដែរតា?

ខ៖ កូននោះឈ្មោះ ឈុន ថេង!

ក៖ ភេទ?

ខ៖ ភេទប្រុស!

ក៖ ចា

ខ៖ បានកូនវាក្រមុំកំលោះអស់ទៅហើយ! មិនបានរៀបការនោះទេ ហើយកាលនុងប្រពន្ធក៏នៅដែរ

ក៖ ចឹងនៅជាមួយកូននុងហេសតា?

ខ៖ នៅជាមួយកូននុងទៅ បានតែខ្ញុំអីទៅលេងបានអីធម្មតា

ក៖ ចឹងគ្រាន់តែនៅបែកគ្នាចឹងទេ?

ខ៖ បែកគ្នាចឹងទេ! ដល់ក្រោយមកខ្ញុំ មកធ្វើប្រធានភូមិនៅភូមិហ្នឹងណា

ក៖ ចាស

ខ៖ ពីឆ្នាំ១៩៨០ ចូលធ្វើការនៅក្នុងរដ្ឋ នៅក្នុងសាធារណៈរដ្ឋប្រជាមានិតកម្ពុជា

ក៖ ចាស

ខ៖ ធ្វើទៅតាំងពីក៥អី រួចទៅ ក៏បានធ្វើប្រធានយោធាភូមិ

ក៖ ចាស

ខ៖ ធ្វើប្រធានយោធាភូមិហ្នឹងទៅ ដូចជារស់ពិបាកហ្នឹងជីវៈភាពពេកក៏រត់ទៅនៅខេត្តក្រចេះទៅ ហេសៗ!

ក៖ ចឹងនៅដល់ខេត្តក្រចេះទៀត?

ខ៖ បាទ!

ក៖ ចឹងនៅឯហ្នឹងគេហៅក្នុងភូមិអ្វីដែរតា?

ខ៖ នៅខេត្តក្រចេះនៅរកាកណ្តាល

ក៖ រួចចុះភូមិ?

ខ៖ ភូមិរកាកណ្តាលដែរ

ក៖ ស្រុកអីគេនៅឯនុង?

ខ៖ ខេត្តក្រចេះ

ក៖ ចឹងជួនគ្នាទាំង២

ខ៖ ជួនគ្នាទាំង២ទាំង៣ហ្នឹង

ក៖ ហើយទៅតាប្រកបមុខរបរអ្វីទៅនុង?

ខ៖ ទៅនុងក៏រកស៊ីធ្វើស្រែចំការអីនុងដូចជាយើងចឹង

ក៖ ទៅនុងទិញដីទិញអីធ្វើស្រែទៅ?

ខ៖ ធ្វើស្រែចំការទៅ ហើយមានប្រពន្ធ១នៅឯនុងទៀត!

ក៖ ចាស

ខ៖ ហើយប្រពន្ធនោះសព្វថ្ងៃអត់មានកូនោះទេ សព្វថ្ងៃក៏បានបែកគ្នាទៀតទៅ!

ក៖ ហឹម

ខ៖ បែកគ្នាហ្នឹងរស់នៅជាមួយនឹងប្អូនរាល់តែថ្ងៃហ្នឹង នៅចាំផ្ទះអោយគេនោះទេ គ្មានផ្ទះគ្មានងីនោះទេ

ក៖ ចឹងទេ?

ខ៖ បាទ!

ក៖ ចឹងខ្ញុំរកសួរតាតើដីហ្នឹងតាទិញចំនួនប៉ុន្នានដែរហើយធ្វើអស់ប៉ុន្នានដែរ?

ខ៖ ដីនេះធ្វើជាមួយនឹងឪពុកម្តាយនោះទេ!

ក៖ ចាស

ខ៖ ផ្ទះ២ហ្នឹង ជាកេរខាងឪពុកម្តាយនោះទេ ដល់ចឹងតែថានេះនោះវាបានតែពីមីពៅ១នោះទេដីហ្នឹង ហើយមីបងនេះវាទិញពីមីពៅវគ្គបណ្តុះបណ្តាលមកវិញ

ក៖ ចាហើយក៏យកមកសង់ទីលំនៅទៅ!

ខ៖ មកសង់ទីលំនៅទៅ

ក៖ ចឹងផ្ទះនេះប្អូនធ្វើទេ?

ខ៖ បាទប្អូនធ្វើទេ

ក៖មកនៅជាមួយប្អូន

ខ៖ ចាំផ្ទះអោយគេ គេទៅរកស៊ីនៅកំពង់ចាម! ហាស

ក៖ អូចាស!

ខ៖ មានមុខរបរអ្វីនោះទេខ្ញុំហ៎

ក៖ ហឹម ចាស់ហើយតាធ្វើអី? ចុះកូនមានដែរផ្ញើលុយកាកអី?

ខ៖ អោយតើ ពេលបុណ្យពេលទានពេលភ្ជុំអី ចឹងភ្ជុំបិណ្ឌវាមកតើ

ក៖ ចាស!

ខ៖ គ្រាន់តែវាក្រ! និយាយតាមការពិត

ក៖ហឹមចឹងតាចូលនិយាយអំពីជីវៈប្រវត្តិតា តាតាំងពីដឹងក្តីមកនៅជាមួយនឹងឪពុកម្តាយនៅកក្មេងៗហ៎ តាដឹងក្តីមក តើតាមានការចង់ចាំអ្វីខ្លះ នៅក្នុងសង្គមមួយៗណា?

ខ៖ បាទ! នៅក្នុងសង្គមមួយៗ មិនសូវចាំនោះទេ ចាំវាមិនអស់នោះទេ

ក៖ ចាសចឹងមុនដំបូងសង្គមអ្វីគេ?

ខ៖មុនដំបូង នៅសង្គមយើងកើតឡើងធំទៅរៀនហើយសង្គមរាស្រ្តជានិយម

ក៖ ចា

ខ៖ កាលជំនាន់សម្តេចសីហនុសោយរាជ្យ ផ្ទេររាជ្យអោយមកបិតា ព្រះបាទសរាមារិតហ្នឹង ក៏រាជ្យនោះណា

ក៖ ចាសៗ

ខ៖ ប៉ុន្តែគ្រាន់តែថាចោរឈ្មួញអីវាមិនសូវសំបូរប៉ុន្នានដែរ!

ក៖ អត់សូវមាន

ខ៖​ មិនសូវជានៅភ្នំពេញទៅស្មានេះក៏បានដែរ

ក៖ សន្តិសុខ អត់សូវមានសន្តិសុខល្អណ៎តា អត់សូវមាន!

ខ៖ មានសន្តិសុខល្អ ប៉ុន្តែកាលឆ្នាំ១៩៧០ហ្នឹង លន់ណល់ហ្នឹងរដ្ឋប្រហារសម្តេចសីហនុហ្នឹង ដល់ពេលរដ្ឋប្រហារចឹងទៅក៏ចាប់ច្បាំងគ្នា បែកបាក់ពួកហើយ

ក៖ ចាស

ខ៖​ខាងខ្មែរក្រហមនេះ១ពួក ហើយខាងលន់ណល់នេះ១ពួកវ៉ៃគ្នាហ្នឹង វ៉ៃគ្នា៥ឆ្នាំដល់៧៥ ដាច់លន់ណល់ ចូលមកប៉ុលពត

ក៖ ចឹង៧៦ចូលមកប៉ុលពតណ៎តា?

ខ៖ បាទ!៧៥នុងតែម្តង

ក៖ ចូល៧៥នុងដើមដំបូង

ខ៖បាទចូលដើមឆ្នាំតែម្តង

ក៖ ចឹងដាច់ពីរបបលន់ណល់នុងទៅ

ខ៖ វា១៧មេសាគិតទៅ ក្រោយចូលឆ្នាំខ្មែរហើយ៣ថ្ងៃ

ក៖ ចាសចឹងចូលរបបប្រល័យពូជសាសន៏នេះទៀត!

ខ៖ បាទចូលរបបប្រល័យពូជសាសន៏នេះទៀតអើយ ទំលាក់ទំរាំតែបានរួច

ក៖ ចឹងតារបបប្រល័យពូជសាសន៏តាទៅលាក់ខ្លួនដូរឈ្មោះទៅនៅស្រុកចំការលើណ៎តា?

ខ៖ ទៅនៅស្រុកចំការលើ

ក៖ ចឹងតាពេលនុងគេ នៅក្នុងរបបហ្នឹង តើគេអោយតាធ្វើអ្វីខ្លះ?

ខ៖ តែតាមការពិតទៅគេអោយទៅដឹកអុស

ក៖ មានដែរ! រទេះគោ

ខ៖ មានរទេះគោ គេនោះទេមិនមែនរទេះគោខ្ញុំនោះទេ

ក៖ ចាស រទេះគោនៅក្នុងរបបគេនុងហេសតា?

ខ៖ បាទ! នៅក្នុងរបបគេនុងគេអោយខ្ញុំដឹកអុស

ក៖ ខ្ញុំចង់អោយតាបកស្រាយដូចថានៅក្នុងសម័យនុង ដូចថាកម្មសិទ្ធិវិញណាតា ដូចកម្មសិទ្ធិរបស់ប្រជាពលរដ្ឋហ្នឹង តើមានកម្មសិទ្ធិដែរឬទេ?

ខ៖ អត់មានទេ

ក៖ អត់មានចឹងតាចូលនិយាយប្រាប់

ខ៖ តែថាផ្ទះនោះក៏គ្មានដែរ

ក៖​អត់ទេ

ខ៖ បាទគេចង់ដេញយើងអោយចុះទៅនៅខ្ទម គេដាក់អង្គការគេក៏ដាក់ទៅ

ក៖ អោយគេមកនៅអីអោយមកៗ?ចឹងមក?

ខ៖ បាទ! ថាមកនៅគឺនៅទៅអត់ទេ យើងស្រាច់តែអង្គការគេចាត់តាំងនោះទេ

ក៖ ចឹងនៅក្នុងរបបនុងយើងអត់មានសិទ្ធិសេរីភាពអ្វីទាំងអស់?

ខ៖ គ្មានទេ

ក៖ គឺយើងអត់មានទ្រព្យសម្បត្តិអ្វីទាំងអស់?

ខ៖ អត់ទេ

ក៖ ឧបមាថាខ្លួនយើងក៏អត់មានសិទ្ធិអ្វី?

ខ៖ វាប្រើយើងទៅឯណាក៏យើងទៅ

ក៖ ចឹង

ខ៖ ប្រើទៅ ទោះបីជាដឹងថាគេយកទៅសម្លាប់ចោលហើយក៏ត្រូវតែទៅ យប់គេយកទៅដឹករទេះគោយកទៅសម្លាប់នោះតែនៅតែទៅ! ដឹងខ្លួនថាគេយកទៅវ៉ៃចោលហើយក៏ប៉ុន្តែត្រូវតែទៅចឹង

ក៖​ចឹងអត់មានហ៊ានតគេអី?

ខ៖ អត់មានហ៊ានតអត់មានហ៊ានអីគេនោះទេ

ក៖ ចាសហឹម ឥឡូវឧបមាថា ទ្រព្យសម្បត្តិហើយនិងរបស់របប ខ្ញុំលឺចាស់ៗប្រាប់ដែរថារបស់របបអីគេយកទៅឯណា?

ខ៖យកទៅដាក់រួម

ក៖ ចឹងហ្នឹងគេហៅអ្វីគេតា?

ខ៖​គេហៅដាក់សហករគេនោះ

ក៖ ចាសគេយកប្រមូលទៅខ្ទិច អត់អស់សល់សោះ

ខ៖ ប្រមូលទៅខ្ទិច តែកង់ជិះអត់មានផង តែវិទ្យុស្តាប់ ក៏យើងគ្មានដែរ កម្មសិទ្ធិយើង គឺមានតែភួយ! ហើយនិងអង្រឹង ហើយចឹងបើសិនជាទៅឯណាស្ពាយទៅ

ក៖ ចឹងឧបមាថាទីធ្លានៅមុខផ្ទះយើងគេចង់រុះទៅធ្វើអីក៏បាន?

ខ៖ អឺផ្ទះឪពុករបស់ខ្ញុំហ្នឹងគេរុះយកទៅធ្វើអីនៅឯតាចៀបនោះ

ក៖ចាសហើយសូម្បីតែយើងធ្លាប់ដាំដំណាំកាលមុនអីមក

ខ៖ ក៏យើងអត់ស៊ីបានដែរ!

ក៖ ម៉ាក់ខ្ញុំថាសុតតែរាប់គុម្ព

ខ៖ អត់បានទេ តិចលោថាទៅ ដូចថាទើបមកពីហូវអីចង់ទៅបេះដូង១យកមកផឹកទឹកអីនុងតែគេឃើញហ្នឹងរឿងទៀតហើយ

ក៖ ហឹម!

ខ៖​បើមិនគេកសាងនោះទេ គេយកទៅវ៉ៃចោល

ក៖ ចាស!

ខ៖ ចឹងអាវ៉ៃចោលនុងវាផុយណាស់

ក៖ ចឹងតើតាសុំនិយាយអំពីរបបនុងគេអោយតាទៅនុងខាងអីធ្វើអីដឹងអុសចឹងហេសតា?

ខ៖ ដឹកអុសដាក់រោងបាយ

ក៖ ចាសចឹងតាទៅយ៉ាងម៉េចដឹកពីស្មាណា ហើយស្មាណាបានមកវិញ?

ខ៖ ចេញពីព្រឹកល្ងាច ម៉ោង៥មកដល់វិញ

ក៖ ចាស

ខ៖​ព្រោះអីអុសវាឆ្ងាយរហូតដល់ស្វាមាស! ចឹងរុករកនៅចំការកៅស៊ូបាន១ដឹកៗហ្នឹង

ក៖ ចឹងក្នុង គេអោយតាកាប់ខ្លួនឯងផ្ទាល់ឬគ្រាន់តែតាសម្រាប់ដឹងទេ?

ខ៖ ទៅកាប់ខ្លួនឯងមក អោយបាន១ថ្ងៃហ្នឹង

ក៖​គេអោយទៅនុងប៉ុន្នានរទេះគោដែរតា?

ខ៖ ទៅនុងប៉ុន្នានរទេះ១ រោងបាយ១ហ្នឹង តែគ្នាមាន២នាក់

ក៖ ចាសអូ! ចឹងតាបាន២នាក់តាណ៎តែ១

ខ៖ រទេះគោតែ១នោះទេ តែបាយ១ភូមិទៅហើយ ម៉ាភូមិរោង១យើងគិតទៅ

ក៖ រកអុសគ្រៀមនៅកាលនុងតាចឹង?

ខ៖ រកអុសគ្រៀមអុសកៅស៊ូយើងមែកៗវាគ្រាំហើយវាធ្លាក់មក ហើយដើររើសដើរអី

ក៖ ចាស

ខ៖ ទំរាំតែបានថ្ងៃត្រង់បាន ចេញមកដឹកគោស៊ីបន្តិចទៅ ហើយចឹងបរមក

ក៖ចឹងបានបរមកចំពេលពិសារបាយតែម្តង

ខ៖ តែពេលទៅនុងគេអោយរបបអង្ក គេអោយ១នាក់២កំប៉ុង

ក៖ ហើយតាដាំបាយនៅក្នុងព្រៃនុងទៅ?

ខ៖ ដាំបាយនៅក្នុងព្រៃនុងទៅ

ក៖ ហើយចុះម្ហូបយ៉ាងម៉េចដែរ?

ខ៖ ម្ហូប គេអោយចឹងជួនអីប្រហុកទៅ ជួនអីផ្អក់ទៅ ជួនអីត្រីងៀតចឹងទៅ​ជួនអីត្រីងៀតចឹងទៅ សន្សំចឹងទៅ ស៊ីអត់ស៊ីឃ្លានចឹងទៅ

ក៖ ចាស!

ខ៖ មិនដឹងត្រូវធ្វើយ៉ាងម៉េច

ក៖ចឹងតានៅពេលនុងគេប្រើតែប៉ុណ្ណឹងនោះទេនៅក្នុងរបបប៉ុលពតអត់មានអោយធ្វើអីទៀត?

ខ៖ ហេស! ទៅរែកដីបាន៥ថ្ងៃដែរ

ក៖ រែកដីកាលនុងទៅរែកពីកន្លែងណា

ខ៖ រែកនៅឯទំនប់ទូលមាសនោះ នៅឯនុងរែកបាន៥ថ្ងៃ

ក៖ ក្នុង១ថ្ងៃគេអោយតារែកបានដីប៉ុន្នានម៉ែត្រ?

ខ៖ នៅពេលកាលនុងគេអត់មានបានដាក់នោះទេ គេអោយកាប់យើងរែកជួរទៅចឹង

ក៖ កាលនុងតាអ្នករែកឬក៏គេអ្នករែក គេកាប់?

ខ៖ បាទ គេកាប់

ក៖ ចឹងកាលនុងគេអត់អោយចប់នោះទេកាលនុង?

ខ៖ អត់អោយឈប់នោះទេ!

ក៖ ហឹម

ខ៖ គេមានម៉ោងគេអោយសម្រាក គេផ្លុំកាចែលឺសូរច្រេក!! រែកកំពង់តែរែក ក៏ដាក់ក្តិតនៅអង្គុយកន្លែងហ្នឹងទៅ!

ក៖ ហឹម

ខ៖ ដល់ពេលកាចែលច្រេកទៅក៏ចាប់ផ្តើមធ្វើទៀតចឹងទៅ អត់មានថាកាប់ចុះកាប់ឡើងអីអត់មាននោះទេ

ក៖ ចាស

ខ៖ គឺចឹងតែម្តង​គឺថាយើងកំពង់តែកាប់ៗដីហ្នឹង គេកាប់ដាក់បង្គីមកកាចែលច្រេកមក អ្នកកាប់ក៏វាឈប់ហើយអាអ្នករែកនោះក៏វាឈប់ទៅ!

ក៖ ចឹងនៅក្នុង១ព្រឹកហ្នឹង​កាចែលហ្នឹងបានប៉ុន្នានដងដែរតា?

ខ៖ បានតែ២ដងនោះទេ ហាសៗ

ក៖ ប្រហែលជាប៉ុន្នាននាទីដែរឈប់នុង?

ខ៖ ប្រហែលជា១៥នាទីអីនោះទេតែប៉ុណ្ណឹងនោះទេ គិតទៅវាបានកន្លះម៉ោងអីដែរនៅក្នុង១ព្រឹក

ក៖ តែដូចថាយើងមានស្រែកទឹកអីរកទឹកអីពិសារតើគេមានអោយយើងឈប់ទៅរកទឹកអីនុងបានដែរ?

ខ៖ បានតើ ទឹកគេមាន គេមានដូចថាថ្ទិលតាឡោកអីដាក់ អាកន្លែងមាត់រន្ធដៅយើងហ្នឹងណា

ក៖ ចាសមានដាក់អោយ

ខ៖ អានៅលើទំនប់នោះមានគេដាក់១អីចឹងទៅ ហើយនៅនេះគេដាក់១ចឹងទៅ ដូចថាកាលណាយើងស្រែកទឹកយើងទៅទាំងអង្រែកហ្នឹង ហើយទៅទៀតទៅ អត់មានថាហែក ចាំផឹកទឹកច្រែមច្រុមអីអត់នោះទេ

ក៖ហើយមានបង្អែម ចំណីអង្សមអីអត់មានទេតានេស?

ខ៖ មាន ដូចថាដល់ថ្ងៃគេអោយឈប់ម្តង គេធ្វើបង្អែមអោយស៊ីម្តង

ក៖ អូចឹងបានក្នុង១០ថ្ងៃអីចឹងគេអោយឈប់សម្រាក១ហើយ

ខ៖ បាទ​កាលនុងគេអោយហូបហើយ គេជួនណាធ្វើបាញ់ចានឿកទៅ ជួនណាគេធ្វើអន្សមចឹងទៅ អោយយើងហូបបាន១ថ្ងៃអីចឹងទៅ ហើយដល់ពេលស្អែកឡើងចុងភៅគេធ្វើអីអោយហូបនោះចឹងហូបនុងហើយ អត់មានថាហែក ចង់កកូ ចង់ប្រហើរអីនោះអត់ទេ

ក៖ ចឹងតាទៅខាងនោះបានពិសារបាយចឹងណ៎

ខ៖ អត់ទេ! បបរដូចតែគ្នាដែរ ក៏ប៉ុន្តែថ្ងៃពេលគេវេនរែកទំនប់ អាហ្នឹងបានគេអោយបាយអ្នកដែលគេរែកទំនប់ ហើយអ្នកដែរគេអោយហូបបបរ វាទនាណាស់មិនមែនធម្មតានោះទេ

ក៖ ហើយតាបានទៅឯណាទៀតដេស តើគេមានបានប្រើអោយតាទៅធ្វើអីទៀតដែស?

ខ៖ កាលនុងធ្វើទាល់តែដាច់ចឹងកាលនុងរកអុស គេដាក់មួយសារ គេដកនុងដូចថា គេថាយើងទៅរកអុសហ្នឹង អាអ្នកហ្នឹងវាមិនផុតនោះទេអាមនុស្សច្រណែនគ្នាហ្នឹងណា

ក៖ ចាស!

ខ៖ វាថាយើងបានរបបវាស៊ីរាល់តែថ្ងៃ! អឺចឹងគេសុំទៅរកម្តង ដល់ពេលទៅរកម្តង ពួកចំការកៅស៊ូមិនអោយចូល ហាសៗ

ក៖ ចាសអត់ស្គាល់!

ខ៖ បាទ! ខ្ញុំទៅរែកដីបាន៥ថ្ងៃ ប្រធានសហករបានទៅយកមកដឹកអុសនេះទៀត!

ក៖ ចាស!

ខ៖ រួចបើសិនជាខ្ញុំដឹកអុសហ្នឹង ស្មាទោសទៅគេបានយកទៅដាំបាយបានគ្រាប់គ្រាន់

ក៖ តារកបានច្រើនចឹងទៅ

ខ៖ បានរកបានដឹកមក

ក៖ ចា

ខ៖ ហើយទាល់តែយកចិត្តយកជើងគេណាស់ណា

ក៖​ចាស

ខ៖មិនមែនធម្មតានោះទេ!

ក៖ ហឹម

ខ៖ រកអុសនោះបើសិនជាមិនទំនេរនោះទេ គឺថាទៅកាយត្រយ៉ុងចេកអី បោចស្ររាសអី ប៉ះដាក់បាវមក យកមកអោយគេរុំបាយ ហើយគេយកមកសម្លអី

ក៖ ចាស គេយកមកស្លទៀតចឹងណាតា

ខ៖ អឺ! ហាសៗ

ក៖ ចា

ខ៖ ហ្នឹងសុតតែយកចិត្តយកជើងគេហើយ ធ្វើការអត់ខ្លាចងាប់!

ក៖ ហឹ

ខ៖ ហាសៗ

ក៖ចាស

ខ៖ បើសិនជាមិនចឹងអត់មានបានរស់នោះទេ

ក៖ចាស

ខ៖ បើសិនជាយើងមិនសម្របទៅតាមសង្គមគេអត់រស់នោះទេយើង ហឹស ព្រោះវាមានកាតួៗពីនេះទៅផង តែហ៊ានធ្វើខុសគេរាយការណ៏ពីនេះទៅវិញ យើងមុខតែទៅហើយ

ក៖ ចឹងតាដល់ពេលផ្លាស់មកដឹកអុសវិញ រហូតសុខសប្បាយ រហូតទាល់តែ?

ខ៖ រហូតទាល់តែយួនវ៉ៃដាច់ហ្នឹង!

ក៖ វ៉ៃដាច់ហ្នឹងចាស

ខ៖ បាទ

ក៖ ដល់ពេលតាមានការចង់ចាំអ្វីទៀត ដូចជានៅក្នុងអឺ! តាដែលចាស់ៗឬក៏ជីតាឬក៏ឪពុកតាបង្កើតហ្នឹងដែលនិយាយដំណើរពីប្រវត្តិចាស់ៗជំនាន់មុន អោយតាស្តាប់ដែរឬទេ?

ខ៖ ដែរៗតើគាត់បាននិយាយអំពីជំនាន់បារាំងអត់មានអោយស្លៀកពាក់អី គាត់និយាយកប្បាសសុតតែលួច លួចដាំកបាសអីស្លៀករវ៉ៃ មិនមែនរវ៉ៃនៅក្រោមផ្ទះបាននោះទេ

ក៖ ចាស

ខ៖ រវ៉ៃនៅក្នុងព្រៃ នៅក្នុងភូមិអីនោះទេ ម៉ាជំនាន់បារាំងហ្នឹង កាលនុងគេមិនអោយយើង ដូចថាបារាំងគេបិតសម្លៀកបំពាក់ចឹងណា

ក៖ ចាស!

ខ៖ វាមនុស្សចង់ស្រាតទៅហើយនៅកាលនុង ស្រោតទៅហើយ

ក៖ ហឹមហ៎ចាស

ខ៖ ចឹងវាមិនអោយរវ៉ៃមិនអោយធ្វើអីកបាសអីៗហ្នឹង ចាស់ៗនិយាយនោះទេ ខ្ញុំមិនដឹងនោះទេ ខ្ញុំនៅក្មេងដែរទេ ខ្ញុំក៏ចង់ចាំមិនបានច្បាស់លាស់ដែរ។

ក៖ ចាស

ខ៖ កប៉ាសសុតតែរត់ពន្ធ រួចក៏វាមានពួកព្រៃ កាលនុងពួកឥសិរៈណា​មានពួកព្រៃប្រឆាំងហ្នឹងពួកបារាំងហ្នឹងដែរ

ក៖ ចឹងពួកបារាំងហ្នឹង ចូលយ៉ាងដេញពួកបារាំងហេសតា?

ខ៖ បាទដេញពួកបារាំងហ្នឹង

ក៖ ចា

ខ៖ ប៉ុន្តែគ្មានកាំភ្លើងគ្មានអីនោះទេ ដើរនៅម៉ាវ៉ូង ឃើញកាំភ្លើង១ដើមអីនុង ហាសៗ

ក៖ ចាស

ខ៖ អាហ្នឹងជាចលនាតស៊ូគេនុងមិនដឹងយ់ាងម៉េចគេនោះទេ ខ្ញុំក៏មិនចាំនោះដែរ​គឺ នៅពីក្មេងតូចពេកនៅកាលនុង

ក៖ ហើយកាលនុងនៅជំនាន់ កាលនុងបារាំងអោយខ្មែរយើងដាំកៅស៊ូដែលនៅសល់ទាល់តែឥឡូវហ្នឹង?

ខ៖ ហាក់ ដាំកៅស៊ូនុង ជាកៅស៊ូវាដាំយកទៅខ្លួនវាតើ តែថាវាអោយប្រាក់ខែស៊ី ពួកកម្មករហ្នឹង ដែលយួនៗនៅ កាលពីដើមមក អានុងយួនវាមកកាប់វាមកដាំមកអីនុងតើ

ក៖ ចឹងជំនាន់បារាំងហ្នឹងវាបានដាក់អាណានិគមមកលើទឹកដីខ្មែរយើងហ្នឹង ដើម្បីយកទិន្នផល មានដើមកៅស៊ូហ្នឹងយកទៅស្រុកវាវិញនុង?

ខ៖ យកទៅស្រុកវាតើ

ក៖ ចាស

ខ៖ វាមិនមានអភិវឌ្ឍន៏អីនោះទេ

ក៖ ចឹងធ្វើបាបប្រជាជនហ្នឹងមិនអោយ

ខ៖មិនអោយស្លៀកមិនអោយពាក់អីនោះទៀត

ក៖ ចុះអោយប្រកបមុខរបរអ្វីដែរតា?

ខ៖ ហាស!ធ្វើស្រែ ក៏កើតដែរ ដូចថាចេះតែធ្វើបានចឹងទៅណា

ក៖ ចាស

ខ៖ ស្រែចំការយើងដាំថ្នាំ ដាំអី វាចេះតែបានហើយរហូត​វាគ្មានដែលមកធ្វើអីយើងនោះទេ​តែគ្រាន់តែថា យើងចេញយកទៅលក់នៅឯណាក៏អត់បានដែរថ្នាំនុងណា

ក៖ ចឹងវាអត់មានអោយយើង ម៉ាគ្រប់ម៉ាគ្រាន់នៅក្នុងគ្រួសារ!

ខ៖ បាទ បានតែម៉ាគ្រាប់គ្រាន់នៅក្នុងគ្រួសារ វាលំបាកដែរ កាលនុងបើសិនជាតាមចាស់ៗគាត់និយាយ

ក៖​ចាស

ខ៖ រួចបានមកដល់ជំនាន់ជីដូនរបស់ខ្ញុំអីគាត់ថាកាលពីនៅក្រមុំសុតតែគូមុខ កាលនុងជំនាន់សៀម

ក៖ អូតាចូលនិយាយ ថាសៀមគាត់ប្រាប់ដំណើរនិយាយថាយ៉ាងម៉េចដែរសៀម?

ខ៖ គាត់ដំណើរថា ឃើញតែស្អាតៗ សៀមវាចាប់យកទៅហើយ

ក៖ហឹម

ខ៖ ដល់ពេលហើយគាត់ស្អាតដែរ គាត់ខំយកធ្យូងលាបមុខលាបអី

ក៖ ចាស ចុះសៀមវាចូលមក

ខ៖ ចូលមកទឹកដីខ្មែរដែរ

ក៖ចឹង

ខ៖ ហ្នឹងមុនបារាំងទៀត

ក៖ ចឹងមុនបារាំងទៀត

ខ៖ ហើយបានរួចបារាំងវ៉ៃចេញទៅ

ក៖ ចឹងសៀមចូលមកត្រួតត្រាលើទឹកដីខ្មែរយើងដេសហេសតា?

ខ៖ ត្រួតតើ កាលជំនាន់វាយកអង្គ យកព្រះគោយកព្រះកែវអីទៅបាត់នុង

ក៖ ចឹងបានដឹកដូចជាវត្ថុបុរាណ ដូចជារូបសំណាក់នៅក្នុងអង្គអីរួចហើយចឹងវាបានដឹកយកចេញចឹងហេសតា?

ខ៖ បាទវាយក កាលនុងវាមិនដឹងថាក្សត្រអង្គណានោះទេ ព្រោះយើងក៏កើតមិនទាន់

ក៖ ចាស

ខ៖ ចឹងមហាក្សត្រក៏មានប្រពន្ធថៃមួយដែរនៅកាលនុង

ក៖ ចាស

ខ៖ ប្រពន្ធថៃហ្នឹងហើយ គេឈរទៅអះអាងនៅមុខបន្ទាយលង្វេកាលពីដើមណា

ក៖ ចាស

ខ៖ ថាគេបាចប្រាក់ដូងចឹងទៅ កាប់ឆ្កាបាន ១ដូងអីចឹង ហើយបើសិនជាអ្នកណាមិនបានទេមកបើកអង្កមកស៊ីទៅ យូរៗទៅដល់បង្គល់ ទ័ពវាបានមកលោមព្រឹប ហាសៗ

ក៖ ចឹងបានមានរនុងក្នុងចឹងណា

ខ៖ មានរនុកក្នុង

ក៖ ប្រពន្ធស្តេច សៀម

ខ៖ប្រពន្ធស្តេចហ្នឹងបាទ

ក៖ ចឹងហើយបានធ្លាយនៅបន្ទាយលង្វេហ្នឹងណាតា!

ខ៖ បាទ បន្ទាយលង្វេនោះទេ ខ្មែរនោះទេអ្នកកាប់នោះ ខ្មែរគ្នាក្រ ហើយចង់បានលុយ

ក៖ ចា

ខ៖ ដល់ចឹងទៅបាច់ប្រាក់ដួងនោះនៅក្នុងនៅក្នុងគុម្ពឬស្សីទៀតទៅ

ក៖ ចាស

ខ៖ បាច់ចឹងទៅអ្នកខ្លះកាប់បានទៅ បាន១ដូងទៅ២ដូងចឹងទៅ អឺ ហើយអ្នកខ្លះអត់ចឹងទៅបានទៅបើកអង្កគេចឹងទៅ បានគ្រាន់ស៊ីដែរ

ក៖ ចាស

ខ៖ បានចឹង

ក៖ រួចមកដល់ចូលនិយាយអំពីតាដឹងចង់ចាំផ្លូវ ដូចជាផ្លូវជាតិលេខ៧ អីម៉ាបារាំងកសាង?

ខ៖ រែកនោះទេ តែមិនបានដឹងឆ្នាំប៉ុន្នានអីប៉ុន្នានបើឪពុកធំរបស់ខ្ញុំ ធ្វើកាប់បន្លាអីដែរ

ក៖ ចា

ខ៖ម្តាយខ្ញុំកាលគាត់នៅពីក្មេងៗ

ក៖ ចឹងកាលពីបុរាណនុងគាត់ទៅធ្វើការខុសត្រូវខ្នរនុង
ខ៖ ទៅមើលការខុសត្រូវ១ឡូៗណា

ក៖ចាស

ខ៖ ចឹងហ្នឹងវាដូចតែគេនុងដែរ ហើយខ្នរដាច់នេះវាគ្មានអី មានភូមិតើនៅកន្លែងខ្នរដាច់

ក៖ ចា

ខ៖​កាលនុងភូមិតើ

ក៖ចា

ខ៖ តែថាបានហូរមកវាដាច់ផ្ទះមក

ក៖ចា

ខ៖ ចឹងបានទៅនៅឯនេះនោះទៅ

ក៖ទៅនៅឯណា?

ខ៖ ផ្ទះនេះអីសុតតែចំស្ពានតើកាលពីដើមហ៎

ក៖ ដោយសារដាច់ខ្នរនុងទៅបាន

ខ៖ បានរុះរើសផ្ទះយកទៅនៅឯនុង ហើយបានផ្ទះខ្លះក៏ខូចដែរ

ក៖ ចឹងបានគេថាខ្នរដាច់នុងហេសតា?

ខ៖ ហ្នឹងហើយហៅខ្នរដាច់នុង

ក៖ ចាស!

ខ៖(និយាយក្រៅ)

ក៖ បន្ទាប់មកទៀតតា?

ខ៖គេហៅថាកំណែន កាលពីដើម! តែឥឡូវនេះគេហៅថាការដ្ឋាន! ទៅរែកដីចឹងទៅ ទៅ១ខែចឹងទៅ ដូ១ពួកមក១ពួកចឹងទៀតមក

ក៖ ចាស

ខ៖ រែកដីទៅផ្លូវលេខ៧ ទៅផ្លូវលេខ៦អីនុង! ប៉ុន្តែពីកំពង់ក្តីទៅសៀមហ្នឹងអាហ្នឹងខ្នរចាស់នោះទេ! ខ្នល់ពីបុរាណ កាលជំនាន់មកទេ

ក៖ ចាសនុងយូរហើយតា

ខ៖ បាទមានឃើញទេ

ក៖ ឃើញហើយស្ពានកំពង់ក្តីស្ពានបុរាណធ្វើថ្ម

ខ៖ ថ្មត្រួតៗគ្នា

ក៖ចាសល្អណាស់ ហើយទៅតាចូលរៀបរាប់ផ្លូវជាលេខ៧យើងហ្នឹងធ្វើអោយកំលាំងមនុស្សទៀត ហើយផ្លូវជាតិលេខប៉ុន្នានដែរធ្វើដោយកំលាំងមនុស្ស?

ខ៖ ផ្លូវជាលេខ១ ផ្លូវជាលេខ២ ផ្លូវជាតិ៣ ផ្លូវជាតិលេខ៤ ផ្លូវជាតិលេខ៥ និងផ្លូវជាតិលេខ៦និងលេខ៧

ក៖ហឹមសុតតែធ្វើដោយកំលាំងមនុស្សយើងផ្ទាល់?

ខ៖ ដោយកំលាំងមនុស្សនោះទេ គ្មានទាន់មានកំលាំងអាត្រាក់ទ័រនោះទេ អាលូកិនថ្មធ្យូងលឺគ្រូងគ្រាក់ៗ

ក៖ ចឹងជ័រហ្នឹង

ខ៖ ប៉ាហែងក៏ទាន់ដែរបើសិនជានិយាយ កាលនុងទៅរៀនជាមួយនឹងគ្នាតើ បើសិនជាម៉ែហែង តែទាន់ដែរ គ្រាន់ដែរនៅតូច!

ក៖ ចឹងតាមុននឹងបញ្ចប់តើតាមានពាក្យពេចន៏ធ្វើដើម្បីផ្តាំផ្ញើដល់កូនចៅក្មួយៗអី ជំនាន់ក្រោយហ្នឹងតា?

ខ៖ ដូចជាគ្មានពាក្យអ្វីនឹងផ្តែផ្តាំដល់គេនេះ និយាយដល់រឿង អឺតែយើងត្រូវតែគិតគូពីរឿងហៅថាប្រទេសជាតិយើងជំនាន់ខ្ញុំវាផុតហើយណា នៅតែ៤ទៅ៥ឆ្នាំទៀតយ៉ាងយូរវាងាប់បាត់ទៅហើយ! ប៉ុន្តែកូនចៅក្រោយមិនដឹងយ៉ាងម៉េចយ៉ាងម៉ា បើសិនជាសព្វថ្ងៃនេះវាលំបាកណាស់ វាលំបាកត្រង់អ្នកធំៗគេបត់បែនច្រើនណាស់ណា! នែកសូមអោយកូនចៅជំនាន់ក្រោយហ្នឹងចេះថែរក្សាប្រពៃណី​ កាលពីដើមយើងមក អោយវាបានស្អាកស្អំមកវិញមក កុំបណ្តោយទៅតាមសង្គមគេអូសទាញពេក

ក៖ ចឹងហេសតា?

ខ៖ហ្នឹងហើយមានតែប៉ុណ្ណឹង!

ក៖ ចាសដូចជា

ខ៖ សម្លៀកបំពាក់ស្លៀកអោយសមរម្យ

ក៖ ដូចជាអ្វីគេទៀតតា​ដូចជាការរៀបអាពាហ៏ពិពាហ៏អីចឹងហេសតា?

ខ៖រៀបអាពាហ៏ពិពាហ៏ក៏ទៅតាមចាស់ៗកាលពីដើមមកដែរ គឺមានបុកល័ក្ខអោយមានសមល័ក្ខ

ក៖ ចឹងថាសូមបកស្រាយពិធីបុកល័ក្ខអោយចៅស្តាប់តើយ៉ាងម៉េចមុនមកបានជាគេមកពិធីបុកល័ក្ខចឹងតា?

ខ៖ ពិធីបុកល័ក្ខហ្នឹង គឺថាយើងមានល័ក្ខនៅក្នុងខ្លួនមកហើយយើងនៅក្រមុំណា

ក៖ អាល័ក្ខយើងចូលម្លប់នុងមែនតា?

ខ៖ បាទ មកយើងមានល័ក្ខហើយនៅក្នុងខ្លួនយើងហ្នឹងហ៎ យើងមិនទៅឃើញប្រុស ឈ្មោលអីឯណានោះទេ

ក៖ ចូលម្លប់នុងបានរយៈពេលប៉ុន្នានដែរតា?

ខ៖ជួនអីគេចូល៣ខែទៅ ជួនអីគេចូល១ឆ្នាំអីចឹងទៅ ស្រាប់តែគេចូលបានតិចបានច្រើនចឹងណា

ក៖ ចា!

ខ៖ដល់ទៅម្តាយឪពុកទុកដាក់ចឹងទៅក៏គេទៅដល់ការនុងគេបុកល័ក្ខហើយ បុកល័ក្ខហ្នឹងក្មេងព្រហ្មចារីយ៏នោះ៤ ហើយអ្នកភ្លេងនោះក៏វា៤ដែរ

ក៖ ចាស!

ខ៖ បុកល័ក្ខកាត់ស្លឹកនោះ សំបុកសំបូរគេនោះ!

ក៖ ហឹម ទៅរកល័ក្ខនុងហេសតា?

ខ៖ទៅរកល័ក្ខនោះ

ក៖ ចឹងមានទាល់តែឥលូវហ្នឹងស្រុកនៅខាងក្រចេះនោះ ហើយទៅរកល័ក្ខនៅស្រុកសំបូរនៅឯនុង?

ខ៖ ត្រឹមនុងល័ក្ខដែរ

ក៖ អូ ចឹងបានគេហៅសំបូរ

ខ៖ សំបុកសំបូរ

ក៖ អូសំបុកសំបូរនុងហេសតា!ទៅរកល័ក្ខនៅដល់នុង

ខ៖ ទៅរកដល់នុង តែថាពេលថ្ងៃការនេះគេមិនទៅដល់នុងទេ គ្រាន់ទេគេបុកបង្គាប់កិច្ចទៅ បញ្ចប់ទៅបំបែកល័ក្ខស្រីហើយ

ក៖ ចាសបំបែកល័ក្ខស្រីហើយ

ខ៖តែថាមានប្តីហើយវាត្រូវបែកល័ក្ខហើយ ហាសៗ រួចបើសិនជាប្រុសមិនបានបួសក៏គេអោយអង្គុយបៀមល័ក្ខដែរ

ក៖ ប៉ុន្តែកាលពីសម័យដើមហ្នឹងប្រុសត្រូវបួសហ៎តា?

ខ៖ ត្រូវបួស កាលម៉ាជំនាន់ឪពុកខ្ញុំ មកដណ្តឹងម្តាយខ្ញុំនេះគេសួរថាបួសបានប៉ុន្នានវស្សា បើសិនជាមិនបានបួសគេមិនអោយកូននោះទេ

ក៖ ហឹម ហើយដល់ពេលស្រីៗចូលម្លប់?

ខ៖ ស្រីៗចូលម្លប់! ប៉ុន្តែអឺបួសនុង វាកាលនុងគាត់បួសហើយ បានបួសនេន បាន៣វស្សា

ក៖ ចឹងខ្ញុំចង់និយាយថាសិស្សចូលម្លប់នៅពេលនុងកូនស្រីគេអោយញ៉ាំម្ហូបបួសដែរ?

ខ៖ ម្ហូបបួស

ក៖ ចាសចឹងម្ហូបបួសនុងមានតែបន្លែទេតា?

ខ៖ មានតែបន្លែនោះទេ

ក៖ ហឹមចៅអត់ដែរដឹងសោះ!

ខ៖ គេហ្នឹងចាស់ៗហៅថាចូលម្លប់ គ្រាប់ការថ្ងៃណាឡើងគេអោយចូលនៅថ្ងៃនុង ហើយចឹងខ្លះបានចូល៣ខែ ហើយខ្លះចូលបាន១ឆ្នាំអីចឹងដែរ

ក៖ តើមានយ៉ាងម៉េចទៀតដេសតាតើមានយ៉ាងម៉េចទៀត?

ខ៖មានតែប៉ុណ្ណឹងអស់ហើយ!

ក៖ចាសចឹងខ្ញុំសូមអរគុណតាច្រើនដែលខិតខំលះបង់ពេលវេលា មានតំលៃអនុញ្ញាតអោយខ្ញុំធ្វើការសម្ភាស​ ខ្ញុំសូមជូនពរតាអោយមានអាយុវណ្ណៈសុខៈពាលៈកុំម្បីឃ្លានឃ្លាតឡើយ។ ខ្ញុំសូមថតរូបតាមួយប៉ុស និងបទសម្លាសនេះយកទៅដាក់នៅសកលវិទ្យាល័យBYU

ខ៖ បាទ

ក៖ ចាសតានៅសហរដ្ឋអាមេរិកណាតា

ខ៖ ចាស

ក៖ចាស តើតាអនុញ្ញាតអោយចៅយកទៅដាក់ដេសនៅលើគេហៈទំព័រហ្នឹង?

ខ៖ អឺថតយកទៅ

ក៖ ចាសៗចឹងខ្ញុំសូមអរគុណច្រើនជម្រាបលាណាតា!